《张老山御史寄七夕诗今近中秋奉问》
元代·方回

笼鹤囊琴驾短篷，夏初言别又秋中。
一天遥共团圆月，两地相忘矍铄翁。
朝廷还公黄阁相，江湖乞我白苹风。
金台乍到朋簪盍，肯系吟笺寄早鸿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。